لە لێدوانێگی ئه‌ڕا توور میدیایی رووداو، ئیبرۆ سەبارەت وە هاتنی ئه‌ڕا هەولێر ئويشێ: دڵخوه‌شم وەوەگ ئه‌ڕا
یەكەمجارە تيه‌مە هەرێم كوردستان و هەولێر، هەميش بەشداری لە هەشتەمین فێستیڤاڵ هەولێر كەم، ك ساڵانە لە لایەن پارێزگار هەولێر سازئەكريه‌ێد و لە نزیكيشەو هەواداره‌یل خوه‌م دوینم.
ئیبرۆ، ک بڕیاربوی رووژ دووشەممە 17.3.2014 كۆنسێرتێگ گورانی لە فێستیڤاڵ ئازادی و نەورووز هەولێر سازبکا، وه‌لێ وەخاتر نالەباری كەشوهەوا، کۆنسێرتەگەی ئه‌ڕا ئمڕوو سێشەممە دوياخريا.
لە جوواو پرسیارێگ، ک ئایا خاسه‌وبوين پەیوەندییەیل هەرێم كوردستان و توركیا كاریگەری ئه‌ڕا دروسبوين پەیوەندی هونەری هەردوولا دێرێ؟ ئیبرۆ یەشار وت، "بێگومان يە كار خاسێگە و وە باوه‌ڕ من ئەگەر هات و سیستەم هونەری هاميته‌بوين خاسێگ وە خوه‌یەو بوینێ و كار لەبانی بكريه‌ێـد، ئەو وه‌ختە سیاسەت ناچار ئەدێ بيه‌ێدە ناو هونەر و وەباوه‌ڕ من هونەر لە سیاسەت گرنگترە، چوينكە زووانێگ جه‌هانییە".
ئیبرۆ ئويشێديش: لە كۆنسێرتەگەم جنگ كوردی پووشم، چوينکە خوه‌م کوردم، دڵنیاميش جنگ كوردی فره‌ جوانە و ئوميدوارم وە دڵیان بوود.
ا. ج
